জীবনের প্রথম চাকরি ও ব্যবসার কথা বলতে গিয়ে বলেন, প্রথমে স্বল্প সময়ের জন্য আমি সরকারি চাকুরীজীবী হিসেবে কর্মজীবন শুরু করি। কিন্তু সরকারি চাকুরি পছন্দ না হওয়ায়, চাকুরি ছেড়ে দিই এবং ব্যবসা শুরু করি। গঠন করি সাকো ইন্টারন্যাশনাল লিমিটেড। এটা ১৯৭৫ খ্রিস্টাব্দের কথা। সাকো’র মাধ্যমে দেশের বিদ্যুৎখাতসহ অর্থনৈতিক অবকাঠামো উন্নয়নে কাজ শুরু করি। আল্লাহর অসীম রহমত, নিজের প্রতি আস্থা, নিজের শ্রম, মেধাকে কাজে লাগিয়ে প্রচুর প্রকল্প বাস্তবায়নে সক্ষম হই। নিজের সততা, নিষ্ঠা, আন্তরিকতার জন্য কাজ পেতে আমাকে এ সময়ে কোনো বেগ পেতে হয় নি। কাজ পেয়েছি, কাজ করেছি। পিছনে তাকাতে হয়নি। যেখানেই হাত দিয়েছি- সেখানেই মহান আল্লাহর অশেষ রহমতে সফল হয়েছি। অবশ্য এই সফলতার জন্য আমি মনে করি, আমার সততা, আমার চেষ্টা, কর্মনিষ্ঠা আমাকে এগিয়ে নিয়েছে এবং আজকের এ পর্যায়ে পৌঁছতে সহায়তা করেছে।